Surxondaryoda yo‘lning qarama-qarshi tarafiga chiqib ketgan “Jiguli” uch avtomobil bilan to‘qnashishi oqibatida bir kishi halok bo‘ldi

Surxondaryo viloyati Jarqo‘rg‘on tumanida 4 ta avtomobil ishtirokida yo‘l-transport hodisasi sodir bo‘ldi, deya xabar bermoqda viloyat YHXB matbuot xizmati.

 Kadr: Videodan skrinshot
Qayd etilishicha, 2021-yil 1-avgust kuni Jarqo‘rg‘on tumani hududidan o‘tuvchi M-41 1573-kilometrida “Jiguli” haydovchisi qarama–qarshi yo‘nalishdan kelayotgan Nexia-3 va Damas avtomobillarining chap yoniga urilib, ularning orqasidan kelayotgan Cobalt bilan to‘qnashgan yo‘l-transport hodisasi sodir etgan.
Oqibatda Cobalt yo‘lovchisi voqea joyda vafot etgan.
Surishtiruv ishlarida “Jiguli” haydovchisi haydovchilik guvohnomasi bo‘lmay turib, o‘ziga tegishli bo‘lmagan mashinani me’yordan ortiq tezlikda boshqargani ma’lum bo‘lgan.